
Magyar, Emlékezz!!!

171 évvel ezelőtt…

Vannak a magyar történelemben olyan fordulópontok, amelyeket nem tudunk és nem is szabad elfelednünk. Ma is egy ilyenhez érkeztünk el: 
1849. október 6. Arad, és ami még mellette volt.

1848-ban Pesten kitört a forradalom, majd nem sokkal később V. Ferdinánd osztrák császár és magyar király (?) az előzetes egyeztetések után jóváhagyta, hogy felelős magyar kormány alakuljon és aláírta az ún. „áprilisi törvényeket”.
Ugyan ki gondolta volna, hogy egy osztrák nemcsak a pillanatnyi helyzetet igyekszik orvosolni, hanem már a visszavágáson dolgozik. Szövetséget köt a horvát bánnal, Jellasiccsal, és megbízza, támadja meg a frissen alakult magyar kormányt. Persze ezt tagadja, de a császár és kormánya minden lépése az ellenkezőjét igazolja. A magyar kormány az egységes császári hadseregből igyekszik visszahívni a magyar tiszteket és a legénységet, hiszen önálló magyar hadseregre van szükség. Mit tesz a császár? Elvezényli a magyar tiszteket és a kiképzett magyar egységeket az itáliai frontra….

Nem marad más: itthon kell toborozni. Jellasics közben gyakorlatozik, készülődik…a császár környezete meg kikéri magának, hogy ők erre biztatnák. Igaz, nem is tesznek semmit az ellen, hogy megállítsák. Amikor már felkészült Jellasics, hirtelen leváltják. Batthyány kéri Bécset, tegyenek Jellasicsék ellen. A „magyar király” visszahívja tisztségéből Jellasicsot, de mit ad Isten, valami oknál fogva, ennek ellenére Jellasics szeptember 11-én átkel a Dráván. Batthyány lemond, a nádor kéri – maradjon.

A forradalomból szabadságharc lesz. A rengeteg újoncból, kiképzetlen nemzetőrből és reguláris seregből összáll a Magyar Honvédség és sorra aratja fényesebbnél, fényesebb hadi sikereit az osztrák erők fölött. 
Ekkor már megpuccsolták Bécsben a császárt és egy fiatal, 18 éves fiatalembert tesznek a trónra, Zsófia Nagyhercegné hathatós közben járására. Egy bizonyos Ferenc Józsefet. A fiatal, tapasztalatlan, nagyon befolyásolható új császár, természetesen nem ura döntéseinek, de nem is azért nevezték ki. Összeáll az Európát uraló Habsburg klán, és Miklós Cár segédletével, óriási túlerőben végül is legyőzik a magyar erőket.

Innen már jobban ismert a történet. Aradon 13 tábornok állt a kötél alá, a puskák elé. Senki nem kért kegyelmet.  
Európa ugyan nem nézte jó szemmel a kivégzéseket, de hát az akkori osztrák miniszterelnök, Schwarzenberg egykedvűen kijelenti: „Jó dolog a kegyelem, de előbb egy kicsit akasztunk!”

De nemcsak 13 kivégzés volt.
Már 1849. augusztus 22-én kivégezték Ormai Norbert honvéd ezredest, a honvéd vadászezredek parancsnokát – őt szokás az első aradi vértanúnak is nevezni. Az aradi mészárlás után pedig 1849. október 25-én Kazinczy Lajos honvéd ezredest, Kazinczy Ferenc fiát, majd 1850. február 19-én Ludwig Hauk alezredest, Bem tábornok hadsegédjét adták a hóhér kezére. Lenkey János honvéd vezérőrnagy szintén az aradi várbörtönben halt meg, őt azért nem „tudták” a többivel kivégezni, mert a börtönben megtébolyodott.

Október 6-án este pedig, az előző napon felesége segédletével öngyilkosságot megkísérlő, szörnyű állapotban lévő miniszterelnökünket ajzószerekkel olyan „állapotba” hozták, hogy mégis végre lehessen hajtani a kivégzését!!!

Ők magyarok voltak, hősök voltak, nem kértek kegyelmet, mert nem is volt miért. A Hazáért harcoltak és áldozták fel a legnagyobb értéket, az életüket.

Álljon itt a névsor, mindenki emlékezzen rájuk:

gróf Batthyány Lajos
Aulich Lajos
Török Ignác
Lahner György
Schweidel József
lovag Poelt von Poeltenberg Ernő
Nagysándor József
Knezić Károly
gróf Leiningen-Westerburg Károly
Dessewffy Arisztid
Damjanich János
Lázár Vilmos
Vécsey Károly
Kiss Ernő
Ormai Norbert
Kazinczy Lajos
Ludwig Hauk
Lenkey János……

…. és még nagyon sok nemzetőr, honvéd, huszár, akik a harctéren haltak, akiket üldöztek, elfogtak és a helyszínen meggyalázva végeztek ki. Akik bújdostak, és őrizték a zászlókat, hogy majd egyszer… újra kezdhessük.

„A néppel tűzön-vízen át!”

